หุ้นไทยฟื้นแรงตามเฟด
หุ้นไทยวันที่ 14 ก.ย.ปิดเพิ่มขึ้นถึง18.43จุดหรือเพิ่มขึ้น1.47% ปิดที่ 1,276.12 จุด มูลค่า 57,212.14 ล้านบาทขานรับเฟด ใช้คิวอี 3
14 ก.ย. 2555

หุ้นไทยวันที่ 14 ก.ย.ปิดเพิ่มขึ้นถึง18.43จุดหรือเพิ่มขึ้น1.47% ปิดที่ 1,276.12 จุด มูลค่า 57,212.14 ล้านบาทขานรับเฟด ใช้คิวอี 3  ดัชนีหุ้นไทยวันที่ 14 ก.ย.ปิดเพิ่มขึ้นถึง18.43จุดหรือเพิ่มขึ้น1.47% รับข่าวธนาคารกลางสหรัฐ(เฟด)ออกมาตรการผ่อนคลายเชิงปริมาณรอบที่สาม(คิวอี3)ดัชนีปรับตัวเพิ่มขึ้นตั้งแต่เปิดตลาดและระหว่างวันเคลื่อนไหว1,270.71-1,279.67 จุด ด้วยมูลค่าการซื้อขายหนาแน่นมากถึง 57,212.14 ล้านบาท
มูลค่าซื้อขาย 5 อันดับแรกคือ   บริษัทปตท.(PTT  )ปิดที่ 336.00บาท  +8.00บาท (+2.44%)  ธนาคารกรุงเทพ(BBL  )ปิดที่  195.00  บาท+2.50 บาท(+1.30%)  บริษัทพีทีทีโกลบอลเคมิคอล(PTTGC  )ปิดที่ 63.75บาท  +2.50บาท (+4.08%)  บริษัทปูนซิเมนต์ไทย(SCC )ปิดที่ 343.00  บาท+16.00 บาท(+4.89%)  บริษัทบ้านปู(BANPU) &lt;XD&gt;  ปิดที่  446.00บาท  +18.00บาท (+4.21%)  นาย อดิศักดิ์ ผู้พิพัฒน์หิรัญกุล นักกลยุทธ์บริษัทหลักทรัพย์(บล.)ธนชาตยังยืนยันคำแนะนำเดิมว่า ถ้าดัชนีขึ้นไปถึง 1,270-1,280 จุดให้ทยอยขาย 50%ของพอร์ตเพื่อลดความเสี่ยงเหลือไว้อีก 50%เพื่อหาโอกาสทำกำไร เพราะเชื่อว่าดัชนีไม่สามารถขึ้นไปถึง 1,300-1,400 จุด เนื่องมาจากมาตรการของเฟดคิวอี 3 ครั้งนี้เม็ดเงินไม่ได้มากแต่ออกมาอย่างต่อเนื่องแนวโน้มวันจันทร์คาดว่าดัชนีจะซื้อขายบริเวณเดียวกับวันนี้เพื่อรับข่าวดีก่อนจากนั้นจะซึมลง